2014D0073 — DA — 07.11.2014 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS AFGØRELSE 2014/73/FUSP

af 10. februar 2014

om Den Europæiske Unions militæroperation i Den Centralafrikanske Republik (EUFOR RCA)







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 42, stk. 4, og artikel 43, stk. 2, under henvisning til forslag fra Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) I sin resolution 2127 (2013) om situationen i Den Centralafrikanske Republik (CAR), der blev vedtaget den 5. december 2013, udtrykte FN's Sikkerhedsråd (UNSC) dyb bekymring over den fortsatte forværring af sikkerhedssituationen og de mangfoldige og stadig flere overtrædelser af den humanitære folkeret og menneskerettighederne i CAR. Desuden gav det bemyndigelse til deployering af den afrikanskledede internationale støttemission i Den Centralafrikanske Republik (AFISM-CAR) i en periode på tolv måneder og til deployering af franske styrker i CAR i en midlertidig periode for at træffe alle nødvendige foranstaltninger for at støtte AFISM-CAR i at varetage sit mandat. (2) På baggrund af Rådets konklusioner af 21. oktober 2013 og 16. december 2013 udtrykte Det Europæiske Råd i sine konklusioner af 20. december 2013 sin bekymring over den til stadighed forværrede krise i CAR og over dens alvorlige humanitære følger og følger for menneskeretssituationen. Det så med tilfredshed på den franske militære intervention til støtte for de afrikanske styrker i deres bestræbelser på at genetablere sikkerheden samt de afrikanske partneres vedvarende engagement i en stabilisering af situationen. Inden for rammerne af en samlet tilgang bekræftede det, at Unionen er parat til at undersøge anvendelsen af relevante instrumenter for at bidrage til de igangværende bestræbelser med henblik på stabilisering i landet, herunder inden for den fælles sikkerheds- og forsvarspolitik (FSFP), både i dens militære og civile dimension. Det opfordrede den højtstående repræsentant for udenrigsanliggender og sikkerhedspolitik (HR) til at fremlægge et forslag til en afgørelse herom på samlingen i Rådet i januar 2014. (3) Den 20. januar 2014 godkendte Rådet et krisestyringskoncept for en militær FSFP-overgangsoperation i CAR, (i det følgende benævnt »EUFOR RCA«), under forbehold af en UNSC-resolution vedtaget i henhold til kapitel VII i FN-chartret. Rådet understregede betydningen af et tæt samarbejde med sine partnere, navnlig FN, Den Afrikanske Union (AU), myndighederne i CAR og med den franske operation Sangaris. (4) UNSC vedtog den 28. januar 2014 resolution 2134 (2014) om bemyndigelse til oprettelse af en EU-operation, EUFOR RCA. (5) Den 23. januar 2014 hilste Generalsekretariatet for Det Centralafrikanske Økonomiske Fællesskab (CEEAC) oprettelsen af en EU-operation i CAR velkommen. (6) Den 24. januar 2014 hilste CAR's midlertidige præsident den EU-operation, der er bemyndiget af UNSC resolution 2134 (2014), velkommen i et brev adresseret til HR. (7) EUFOR RCA bør så hurtigt som muligt deployere til fuld operativ kapacitet (FOC) for at bidrage til stabiliseringen af situationen. Den bør udføre mandatets opgaver med henblik på en overdragelse til AFISM-CAR inden for fire til seks måneder efter at have opnået FOC. (8) I overensstemmelse med artikel 38 i traktaten om Den Europæiske Union (TEU) skal Den Udenrigs- og Sikkerhedspolitiske Komité (PSC) under ansvar af Rådet og HR varetage den politiske kontrol med krisestyringsoperationen, stå for den strategiske ledelse heraf og træffe de nødvendige afgørelser i den sammenhæng. (9) Det er nødvendigt at forhandle og indgå internationale aftaler om status for EU-enheder og deres personel og om tredjelandes deltagelse i EU-operationer. (10) I henhold til artikel 41, stk. 2, i TEU og i overensstemmelse med Rådets afgørelse nr. 2011/871/FUSP ( 1 ) skal aktionsudgifterne i forbindelse med denne afgørelse, der har indvirkning på militær- eller forsvarsområdet, afholdes af medlemsstaterne. (11) I medfør af artikel 5 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager derfor ikke i finansieringen af denne operation — ud fra følgende betragtninger: VEDTAGET DENNE AFGØRELSE:







Artikel 1

Mission

1. Unionen gennemfører en militær overgangsoperation i CAR, EUFOR RCA, for at bidrage til tilvejebringelsen af et sikkert og trygt miljø, med henblik på en overdragelse til den afrikanskledede internationale støttemission i CAR (AFISM-CAR) ►M1 inden for ni måneder ◄ efter at have opnået fuld operativ kapacitet, i overensstemmelse med det mandat, der er fastlagt i UNSC resolution 2134 (2014), og ved koncentrering af dens aktion i Bangui-området.

2. EUFOR RCA skal operere i overensstemmelse med de politiske, strategiske og politisk-militære mål som fastsat i det krisestyringskoncept, som Rådet godkendte den 20. januar 2014.

Artikel 2

Udnævnelse af den øverstbefalende for EU-operationen

Generalmajor Philippe Pontiès udnævnes herved til øverstbefalende for EU-operationen EUFOR RCA.

Artikel 3

Udpegelse af EU-operationens hovedkvarter

Det operative hovedkvarter for EUFOR RCA skal være beliggende i Larissa, Grækenland.

Artikel 4

Planlægning og iværksættelse af operationen

1. Regler for magtanvendelse, som er nødvendige i EUFOR RCA's forberedende fase, godkendes af Rådet snarest muligt efter vedtagelsen af denne afgørelse.

2. Afgørelsen om iværksættelse af EUFOR RCA træffes af Rådet efter godkendelse af operationsplanen og reglerne for magtanvendelse, der er nødvendige for gennemførelsen af mandatet.

Artikel 5

Politisk kontrol og strategisk ledelse

1. Under ansvar af Rådet og HR udøver PSC den politiske kontrol med og den strategiske ledelse af EUFOR RCA. Rådet bemyndiger herved PSC til at træffe de relevante afgørelser i overensstemmelse med artikel 38 i TEU. Denne bemyndigelse omfatter de nødvendige beføjelser til at ændre planlægningsdokumenterne, herunder operationsplanen, kommandovejen og reglerne for magtanvendelse. Den omfatter også de nødvendige beføjelser til at træffe beslutninger om udnævnelsen af den øverstbefalende for EU-operationen og den øverstbefalende for EU-styrken. Beslutningskompetencen med hensyn til EU-militæroperationens mål og afslutning forbliver i Rådet.

2. PSC aflægger med regelmæssige mellemrum rapport til Rådet.

3. Formanden for EU's militærkomité (EUMC) aflægger med regelmæssige mellemrum rapport til PSC vedrørende gennemførelsen af EUFOR RCA. PSC kan, i det omfang det er relevant, indkalde den øverstbefalende for EU-operationen eller den øverstbefalende for EU-styrken til sine møder.

4. PSC vurderer på baggrund af en skriftlig rapport EUFOR RCA's forløb tre måneder efter iværksættelse af operationen.

Artikel 6

Militær ledelse

1. EUMC forestår overvågningen af, at EUFOR RCA, der gennemføres under ansvar af den øverstbefalende for EU-operationen, udføres korrekt.

2. Den øverstbefalende for EU-operationen aflægger med regelmæssige mellemrum rapport til EUMC. EUMC kan, i det omfang det er relevant, indbyde den øverstbefalende for EU-operationen eller den øverstbefalende for EU-styrken til sine møder.

3. Formanden for EUMC fungerer som det primære kontaktled til den øverstbefalende for EU-operationen.

Artikel 7

Konsekvens i Unionens reaktion og koordinering

1. HR sikrer, at denne afgørelse gennemføres og er i overensstemmelse med Unionens optræden udadtil som helhed, herunder Unionens udviklingsprogrammer og humanitære bistand.

2. Med forbehold af kommandovejen modtager den øverstbefalende for EU-operationen lokal politisk vejledning fra chefen for EU-delegationen i Bangui.

3. HR, bistået af Tjenesten for EU's Optræden Udadtil (EU-Udenrigstjenesten), skal fungere som det primære kontaktled til FN, myndighederne i CAR og nabolandene, AU, CEEAC og til andre relevante internationale og bilaterale aktører.

4. Koordinationsforanstaltningerne mellem den øverstbefalende for EU-operationen, EU-aktørerne og de lokale centrale strategiske partnere, der er relevante for operationen, defineres i operationsplanen.

Artikel 8

Tredjestaters deltagelse

1. Uden at dette anfægter Unionens selvstændige beslutningstagning eller dens fælles institutionelle ramme, og i overensstemmelse med de relevante retningslinjer fra Det Europæiske Råd, kan tredjestater opfordres til at deltage i operationen.

2. Rådet bemyndiger herved PSC til at opfordre tredjestater til at foreslå bidrag og efter henstilling fra den øverstbefalende for EU-operationen og EUMC at træffe de relevante afgørelser om accept af de foreslåede bidrag.

3. Detaljerede ordninger vedrørende tredjestaters deltagelse fastlægges i aftaler, der indgås i henhold til artikel 37 i TEU og efter proceduren i artikel 218 i traktaten om Den Europæiske Unions funktionsmåde (TEUF). Hvis Unionen og en tredjestat har indgået en rammeaftale om denne tredjestats deltagelse i Unionens krisestyringsmissioner, finder bestemmelserne i en sådan aftale anvendelse i forbindelse med EUFOR RCA.

4. Tredjestater, der yder væsentlige militære bidrag til EUFOR RCA, har samme rettigheder og forpligtelser i den daglige ledelse af operationen som de medlemsstater, der deltager i operationen.

5. Rådet bemyndiger herved PSC til at træffe de relevante afgørelser om nedsættelse af en bidragyderkomité, hvis tredjestater yder væsentlige militære bidrag.

Artikel 9

Det EU-ledede personels status

Status for EU-ledede enheder og deres personel, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af deres opgave, fastlægges i en aftale, der indgås i overensstemmelse med artikel 37 i TEU og efter proceduren i artikel 218 i TEUF.

Artikel 10

Finansielle ordninger

1. De fælles udgifter til EU-militæroperationen administreres i overensstemmelse med afgørelse 2011/871/FUSP.

▼M1

2. Det finansielle referencegrundlag for de fælles udgifter til EUFOR RCA for perioden indtil den 15. december 2014 er 25,9 mio. EUR. Det finansielle referencegrundlag for de fælles udgifter til EUFOR RCA for perioden fra den 16. december 2014 til den 15. marts 2015 er 5,7 mio. EUR.

Den procentdel af referencebeløbet, der er omhandlet i artikel 25, stk. 1, i afgørelse 2011/871/FUSP for perioden indtil den 15. december 2014, er 50 %. Den procentdel af referencebeløbet, der er omhandlet i artikel 25, stk. 1, i afgørelse 2011/871/FUSP for perioden fra den 16. december 2014 til den 15. marts 2015, er 0 %.

▼B

Artikel 11

Videregivelse af informationer

1. HR har om nødvendigt og i overensstemmelse med EUFOR RCA's behov bemyndigelse til i henhold til Rådets afgørelse 2013/488/EU ( 2 ) at videregive følgende af EU's klassificerede informationer, som er udarbejdet med henblik på operationen, til tredjestater, der er tilknyttet denne afgørelse:

a) til og med den klassifikationsgrad, der findes i de relevante informationssikkerhedsaftaler indgået mellem Unionen og den pågældende tredjestat, eller

b) til og med klassifikationsgraden »CONFIDENTIEL UE/EU CONFIDENTIAL« i andre tilfælde.

2. HR har også bemyndigelse til i overensstemmelse med EUFOR RCA's operative behov og i overensstemmelse med afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUFOR RCA, til FN og AU. Med henblik herpå skal der etableres ordninger mellem HR og FN's og AU's kompetente myndigheder.

3. HR har, hvis der er et specifikt og umiddelbart operativt behov derfor, også bemyndigelse til i overensstemmelse med afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på operationen, til værtsstaten. Med henblik herpå skal der etableres ordninger mellem HR og værtsstatens kompetente myndigheder.

4. HR har bemyndigelse til at videregive EU's ikkeklassificerede dokumenter, der vedrører Rådets forhandlinger om operationen, og som er omfattet af tavshedspligt i henhold til artikel 6, stk. 1, i Rådets forretningsorden ( 3 ), til tredjelande, der er tilknyttet denne afgørelse.

5. HR kan uddelegere sådanne bemyndigelser samt muligheden for at indgå de i denne artikel omhandlede ordninger til tjenestemænd i EU-Udenrigstjenesten, den øverstbefalende for EU-operationen eller den øverstbefalende for EU-styrken i overensstemmelse med afsnit VII i bilag VI til afgørelse 2013/488/EU.

Artikel 12

Ikrafttræden og afslutning

1. Denne afgørelse træder i kraft på dagen for vedtagelsen.

▼M1

2. EUFOR RCA udløber den 15. marts 2015.

▼B

3. Denne afgørelse ophæves fra den dato, hvor EU-operationens hovedkvarter i overensstemmelse med de planer, der er godkendt for så vidt angår EUFOR RCA's afslutning, afvikles, jf. dog de procedurer, der er fastlagt i afgørelse 2011/871/FUSP vedrørende EUFOR RCA's revision og regnskabsaflæggelse.